തെരുവുനായകള് ആടിനെ കൊന്നു പെരിങ്ങോംവയക്കര പഞ്ചായത്തിലെ തെരുവുനായശല്യം ജനജീവിതം ദുരിതമാക്കുന്നു. ബുധനാഴ്ച ഉച്ചയ്ക്കാണ് സംഭവം. കൂട്ടമായെത്തിയ തെരുവുനായകളാണ് ആട്ടിന്കൂട്ടത്തെ ആക്രമിച്ചത്. ഞെക്ലി കോണ്ഗ്രസ് ഓഫീസിന് സമീപത്തെ ഗീതയുടെ വീടിന് സമീപത്തെ ആട്ടിന്കൂട്ടില് കയറി തെരുവുനായകള് ആടുകളെ ആക്രമിച്ചു. ഒരു ആട് ചത്തു. ഒരു ആടിന് ഗുരുതരമായി പരിക്കേറ്റു. കഴിഞ്ഞദിവസം ഓട്ടോറിക്ഷയ്ക്ക് കുറുകെ ചാടിയ തെരുവുനായകള് വന് അപകടമാണുണ്ടാക്കിയത്. തെരുവുനായകളെ ഇടിച്ച ഓട്ടോറിക്ഷ മറിയുകയും ഡ്രൈവര്ക്ക് ഗുരുതരമായി പരിക്കുപറ്റുകയും വാഹനം തകരുകയും ചെയ്തു.The post തെരുവുനായകള് ആടിനെ കൊന്നു first appeared on MalayalamExpressOnline.